Δεν χρειάζεται να αφαιρεθούν όλα τα ινομυώματα. Εάν προκαλούν συμπτώματα (πυελικό άλγος, προβλήματα εντέρου και ουροδόχου κύστης, βαριά αιμορραγία, αποβολές) τότε ίσως είναι σκόπιμο να συζητήσετε την αφαίρεσή τους με το γιατρό σας.
Εάν δεν έχετε συμπτώματα, τότε δεν χρειάζεται να αφαιρεθούν. Στην περίπτωση ασθενών που προσπαθούν να μείνουν έγκυες ή είχαν αποβολές, θεωρείται ότι τα ινομυώματα που βρίσκονται στην κοιλότητα της μήτρας μπορεί να συμβάλλουν στο πρόβλημα. Ο ειδικός μας σε θέματα γονιμότητας μπορεί να προτείνει την αφαίρεσή τους.